(Návrh)

UZNESENIE VLÁDY SLOVENSKEJ REPUBLIKY
č. 
z ...... 2011
k návrhu na vyčlenenie príslušníkov ozbrojených síl Slovenskej republiky 
v dňoch 29. apríla až 15. mája 2011 na zabezpečenie ochrany verejného poriadku počas Majstrovstiev sveta v ľadovom hokeji 2011 
v Bratislave a v Košiciach 

Číslo materiálu:		
Predkladateľ:	 minister vnútra a minister obrany	
Vláda
A.	schvaľuje

A.1.	návrh na vyčlenenie príslušníkov ozbrojených síl Slovenskej republiky v dňoch 29. apríla až 15. mája 2011 na zabezpečenie ochrany verejného poriadku počas Majstrovstiev sveta v ľadovom hokeji 2011 v Bratislave a v Košiciach;  

B.	vyčleňuje 

B.1.	20 príslušníkov ozbrojených síl Slovenskej republiky z Výcvikového, analytického a zásobovacieho centra  radiačnej, chemickej a biologickej ochrany (RCHBO) Čereňany, z práporu RCHBO Rožňava a z 5. pluku špeciálneho určenia na obdobie od 29. apríla do 15. mája 2011 
na zabezpečenie ochrany verejného poriadku počas Majstrovstiev sveta 
v ľadovom hokeji 2011 v Bratislave a v Košiciach;

C.	ukladá

ministrovi obrany

C.1.	vyčleniť 20 príslušníkov ozbrojených síl Slovenskej republiky do podriadenosti Policajného zboru na plnenie úloh pri zabezpečovaní ochrany verejného poriadku počas Majstrovstiev sveta v ľadovom hokeji 2011 v Bratislave 
a v Košiciach,
	od 29. apríla do 15. mája 2011

C.2.	zabezpečiť potrebné logistické predpoklady a materiálno-technické vybavenie pre vyčlenených príslušníkov ozbrojených síl Slovenskej republiky,
od 29. apríla do 15. mája 2011

ministrovi vnútra
C.3.	v spolupráci s ministrom obrany zabezpečiť organizačné, materiálne a logistické predpoklady pre efektívne začlenenie príslušníkov ozbrojených síl Slovenskej republiky do systému plnenia úloh  pri zabezpečení ochrany verejného poriadku počas Majstrovstiev sveta v ľadovom hokeji 2011 
v Bratislave a v Košiciach.
	od 29. apríla do 15. mája 2011 

Vykonajú: 	minister obrany
		minister vnútra